НАРОДНО ЧИТАЛИЩЕ „ОТЕЦ ПАИСИЙ-1909“

e-mail: chitalishte1909\_malevo@abv.bg

Д О К Л А Д

за осъществени читалищни дейности

на НЧ „Отец Паисий-1909“

с. Малево за 2020 година

Читалището е център на културно- просветния живот във всяко населено място. Народно читалище „ Отец Паисий-1909“ с. Малево е самоуправляваща се институция и изпълнява културно-просветна дейност, в която могат да участват всички физически лица без оглед на ограничения на възраст и пол.

Годишният отчет за читалищна дейност е съобразен с изискванията по чл.26а, ал.2 от ЗНЧ и обобщава най-важните моменти от работата на читалището, целите и задачите. Дейността е насочена за развитие на читалището и задоволяване потребностите на населението на с. Малево:

–развитие и обогатяване на културния живот;

–запазване на обичаи и традиции;

–осигуряване на достъп до информация;

–организиране на дейността на групите-празници, чествания, събирания;

–поддържане на библиотека и библиотечна дейност;

Всички проведени събития и дейности през изминалата година, бяха съобразени с извънредното положение, епидемиологичната обстановка в страната и издадените заповеди от Министерството на здравеопазване. По този повод част от заложените в предварителната програма мероприятия, бяха отменени. Читалищното ръководство стриктно спазва и следи за предприетите епидемиологични мерки.

**Организационна дейност:**

През 2020г. бяха проведени 1общо-отчетно годишно събрание на членовете на читалището и 6 заседания на читалищното настоятелство. Приети бяха 4 нови членове на читалището. С прискърбие и съжаление съобщаваме, за загубата на един от читалищните членове Нина Христова, която беше деен участник в нашите събития, дарител и читател. Броя на читалищните членове е общо: 64.

Макар и трудно тази година успяхме да съберем 127 лв. членски внос. Призовавам членовете на читалището за редовно плащане на членски внос.

Предоставяме изискана документация към Регистъра на народните читалища в Министерството на културата.

**Библиотечна дейност:**

Като неразделна част от читалището е библиотеката, която участва в културния живот на селото. През 2020г. бяха обслужени : 42 читатели, посещения общо- 531,

закупени нови книги- 43,

дарени библиотечни единици/ книги/- 715,

абонирани периодични издания-2.

Съществена част от дейността на читалище „Отец Паисий-1909“ е грижата за развитие на любителско художествено творчество. Към читалището функционират ГАФ „Дядо, баба и внуче“ и ТК „Щуро малевче“. Поддържаме и обогатяваме малка музейна колекция.

**Реализирани дейности:**

|  |  |  |  |
| --- | --- | --- | --- |
| **месец** | **събитие** | **дата** | **място** |
| *Януари* | 172 г. от рождението на Христо Ботев-стихове и песни по негови произведения, Богоявление/Йордановден/Организиран курс за възстановяване на стари традиции и занаяти“ Покажи ми бабо“. По- възрастни жени показаха изработка на различни ръкоделия/плетене и шиене на терлици, карета и др./Преди 111г. е учредено нашето читалище. Група от инициативни самодейци, разгледаха стари снимки, летописни книги и спомени за първите учредители и председател на читалището. Разгледаха и стари албуми с театрални представления.Бабин ден. Стар български празник-ден на родилната помощ и бабите помагали при раждане на младите булки. Читалищното настоятелство организира и покани бабите от селото. Председателя на читалището приветства и поздрави присъстващите баби. Бяха поднесени подаръци от настоятелството, Цветка Терзиева и Тодорка Сивакова. Представен беше обичаят „Поливане на бабата“ и хумористична сценка. | 06.01.14.01.20.01.21.01. | БиблиотекаБиблиотекаБиблиотекаБиблиотека |
| *Февруари* | Проведено беше обучение на тези, които желаят за използване на съвременни технологии- работа с компютър и нови телефони, принтер и принтиране, писане, сваляни и копиране на приложения.Тържествено честване на 147г. от обесването на Васил Левски. Участие взеха самодейци на читалището, ученици от ОУ“ Симеон I“ с. Павелско. Официални гости на мероприятието бяха: Областен управител на Смолян, кмет и зам. кмет на община Чепеларе, председател на Общински съвет Чепеларе, кметове на кметства.Курс „Покажи ми бабо“-изработване на ръчно приготвени мартеници за населението на селото.  | 05.02.18.02.25.02. | БиблиотекаЦентър с. Малево /паметник В. Левски/Библиотека |
| *Март* | Самодейци на читалището организираха посрещане на Баба Марта. Баба Марта в лицето на Йордана Янкова, с радост върза мартенички на всеки, уважил този български празник. Заедно всички прескачахме традиционния огън за здраве и късмет. С весели хора и песни отбелязахме и деня на самодееца.Национален празник на България. Съвместно с кметство и читалище с. Хвойна, самодейци от нашето читалище, изнесохме програма-рецитал пред паметника на Руския воин, намиращ се на пътя между Хвойна и Чепеларе.Международен ден на жената- скромна почерпка, веселия, танци, томбола и подаръци за жените от самодейните състави. Приготвено беше изложение „Бабина софра“ на характерни ястия от нашето село.От 13.03. беше обявено извънредно положение в страната по повод COVID-19**Всички срокове за отчети бяха удължени, участия и събирания ОТМЕНЕНИ.** | 01.03.03.03.07.03. | Център с. Малевос. ХвойнаБиблиотека |
| *Април* | **Отменен празник за Велик ден.** |  |  |
| *Май* | По инициатива на кметство Малево взехме участие в залесяване и обогатяване на зелените площи в парк “ Хорище“. Участие взеха самодейци и членове на читалището.Самодейци и ръководство на читалището- Д. Гарова, Н. Дамянова, Е. Витекова, Н. Дичева, П. Бозева, Е. Сарикова взеха активно участие в доброволческа дейност- почистване след ремонт помещение в столовата на селото. | 14.05.27.05. | Парк „Хорище“столова |
| *Юни* | Ден на Христо Ботев и загиналите герои за свободата на България. Слово и песни, сирена озвучи селото в чест на Ботев.Еньов ден. Отново самодейците на читалището организираха и пресъздадоха ритуала “наричане“. Изработен беше венец от цветя и лековити билки, под който преминаха всички присъстващи за здраве и късмет. | 02.06.24.04. | Център с. МалевоПарк „Хорище“ |
| *Юли* | **Отменен празник на селото** |  |  |
| *Август* | Доброволци от членове на читалището участваха в боядисване и освежаване на маси и пейки в столовата на селото. Участие на деца от 5 до 15 г. в различни игри в читалището /песни, свирене на пиано и др./ | 21.08.21.08. | Столовасалон читалище |
| *Септември* | Участие на ГАФ „Дядо, баба и внуче“ и ТК „Щуро малевче“ в петия „Народен събор Пловдив“ парк Лаута. Представихме се много добре, получихме грамота за участие и добро представяне. | 19.09. | Парк „Лаута“ Пловдив |
| *Октомври* | Ден на възрастните хора-посещение и оказване на помощ:- носене и предоставяне на литература- Н. Дамянова-помощ при използване на комуникативни средства-Люба МечероваЧиталищното ръководство помага на възрастни хора при посещение на лекар и доставка на лекарства- Г. Терзиева, З. Вулджева и др. | 01.10. | Посещения с. Малево |
| *Ноември* | За поредна година взехме участие в Национални хайдушки празници „Капитан Петко войвода“ гр. Чепеларе. За доброто представяне, ГАФ и ТК „Щуро малевче“, получихме грамота от кмета на община Чепеларе.  | 03.10. | Гр. Чепеларе |
| *Декември* | Ръководството на читалището отново извърши дарителска дейност като подготви и раздаде подаръци на възрастни хора, по случай Коледа и Нова година. Самодейците от двете групи в намален състав/11 човека/ отпразнувахме празника –Коледа с традиционна питка с късмети, подаръци и почерпка. Беше излъчен филм „Вълна“ на Ангел Янков и Марин Вулжев, с участие на самодейци на читалището. Копие от диска на филма „Вълна“ получихме като подарък от доц. д-р Ангел Янков, родом от село Малево. | 23.12. | Библиотека |

**Други дейности:**

Нямаме участия в обучения и експертно-консултативни срещи от РЕКИЦ „Читалища“.

По различни въпроси, свързани с читалищната дейност си сътрудничим с НЧ “Никола Йонков Вапцаров-1936“ с. Хвойна.

Относно поддръжка и грижа за сградата на читалището – беше направен частичен ремонт като саниране на външни стени на санитарния възел и ремонт на тавани в помещенията на санитарния възел. Закупени са допълнителни осветителни тела за по-добро осветление на сцената. Предстои ремонт на покрива и втори етаж на читалището.

Сърдечно искам да изкажа благодарност от свое име и от името на читалищното ръководство на дарителите на читалището:

Ангел Качоров, НЧ „Родопска искра-1880“ гр. Чепеларе, Петър Вулджев, Люба Згуровска, Иван Ганчев, Елена и Запрян Витекови, Нина Христова.

БЛАГОДАРИМ!

2020 г., притиснати от пандемия, ограничения и отменени събития, все-пак успяхме да осъществим част от планираните дейности. Пожелаваме си следваща 2021г да бъде по-здрава, по-успешна, изпълнена с повече творчески успехи и дейности, заложени в културния календар на читалището. УСПЕХ!

Настоящият отчетен доклад на НЧ „Отец Паисий-1909“ с. Малево е в изпълнение на програма 2020г.

Изготвил: Дамяна Гарова

 Председател на НЧ“ Отец Паисий-19091“ с. Малево, общ. Чепеларе